*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*139. számú előterjesztés*

Bátaszék Város Önkormányzat Képviselő-testületének 2023. augusztus 30-án

15 órakor megtartandó ülésére

a Bátaszéki Önkormányzati Tűzoltóság Köztestület visszatérítendő támogatás iránti kérelme

|  |
| --- |
| **Előterjesztő:** Dr. Bozsolik Róbert polgármester  **Készítette** : Takaróné dr. Mihó Beatrix mb.hatósági irodavezető    **Törvényességi ellenőrzést végezte:** Dr. Firle-Paksi Anna aljegyző  **Tárgyalja:**  PG Bizottság 2023.08.29. |

**Tisztelt Képviselő-testület!**

A Bátaszéki Önkormányzati Tűzoltó Köztestület (továbbiakban: Köztestület) a Belügyminisztérium által kiírt pályázaton 3.750.000 Ft összegű működési támogatást nyert el. Az elmúlt évek tapasztalata az, hogy ezen támogatások kifizetésére december 31-ig kerül sor.

Az elnyert támogatásból a Köztestület üzemeltetésében lévő Renault Midlum tűzoltó fecskendő rendkívüli szervizelési munkálatai kerülnének finanszírozásra, mely szervizelés szükségszerűen már ez év tavaszán megtörtént. Ennek költsége 3.999.347 Ft volt, és a számla fizetési határideje 2023.08.31.

Mivel a támogatási összeg még nem érkezett meg, a számla kiegyenlítése viszont szükséges -a fizetési határidőre tekintettel -, így a Köztestület a likviditási helyzetének fenntartása érdekében azzal a kéréssel fordul a T. Képviselő-testülethez, hogy a Köztestület számára 3.750.000 Ft, a 2023-as költségvetési évben visszatérítendő támogatást nyújtson.

Kérjük a T. Képviselő-testületet az alábbi határozati javalat elfogadására:

**Határozati javaslat:**

**a Bátaszéki Önkormányzati Tűzoltóság Köztestület részére visszatérítendő támogatás nyújtása**

Bátaszék Város Önkormányzata Képviselő-testülete,

1. a Bátaszéki Önkormányzati Tűzoltóság Köztestület (továbbiakban: Köztestület) részére 3.750.000 Ft összegű visszatérítendő pénzbeli támogatást nyújt,
2. azzal, hogy a Köztestület vállalja, hogy BM által kiírt pályázaton elnyert működési támogatás megérkezését követően (támogatói okirat száma: 36700-561-8/2023.ált.) haladéktalanul - de legkésőbb 2023. december 31. napjáig-gondoskodik a Bátaszék Város Önkormányzata (továbbiakban. önkormányzat) által nyújtott visszatérítendő pénzbeli támogatás önkormányzat részére történő visszafizetéséről,
3. felhatalmazza a város alpolgármesterét a támogatási szerződés aláírására és megbízza, hogy gondoskodjon a támogatási összeg Köztestület részére történő kiutalásról.

*Határidő:* 2023. augusztus 31.

*Felelős*: Dr. Somosi Szabolcs alpolgármester

(szerződés aláírásáért)

Dr. Firle-Paksi Anna aljegyző

(a határozat megküldéséért)

*Határozatról értesül*: Bátaszéki Önkormányzati Tűzoltóság

Köztestület

Bátaszéki KÖH pénzügyi iroda

irattár